آلمانیا، سعودی ژورنالیست جمال قاشیقچی جینایتی‌نین سونرا سعودی عربیستانینا دایاندیردیغی سیلاح ساتیشینا یئنی‌دن باشلاماق قراری آلدی.
آلمان مطبوعاتیندا چیخان خبرلره گؤره، آلمان میللی امنیت شوراسی، کؤرفز اؤلکه‌لرینه کئچیریله‌جک نیظامی وسایل و تکنیک ایخراجاتینی تصدیق ائدیب.
آلمانیا مرکزلی اوره‌تیلن تجهیزات و یازیلیم فرانسیزلار کاماگ شیرکتینه تداروک ائدیله‌رک سعودی عربیستانینا و بیرلشمیش عرب امیرلیک‌لرینه گؤندریله‌جک.
فرانسا و آلمانیانین اوره‌تدیغی کوبرا رادار سیستم‌لرینه عایید بعضی تجهیزات و تأمینات یئنیلمه‌لری ده بیرلشمیش عرب امیرلیک‌لرینه ایخراج ائدیلمه‌سی شورا طرفین‌دن تصدیق اولوندو.
آلمانیا حکومتی سعودی ژورنالیست جمال قاشیقچی-نین 2 اوکتوبردا ایستانبول‌داکی سعودی کونسوللوغوندا اؤلدورولمه‌سی سونراسی، سعودی عربیستانا سیلاح ساتیشینی سپتامبر آیینا قدر دایاندیرما قراری آلمیشدی.
آوروپا‌لی موتتفیق‌لر فرانسا و اینگیلیستان ایسه آلمانیانین سیلاح ایخراجینی دایان‌دیرماق قرارینی بیرگه ساوونما سیاستینه خلل گتیردیگی سببیله تنقید ائتمیشدی.
آلمانیا، سعودی عربیستانا و بیرلشمیش عرب امیرلیک‌لرینه ایخراجات ایجازه‌سینی ایله، دیگر اؤلکه‌لرله بیرگه اوره‌تیلن تجهیزات‌لارین ساتیشیندا استثناء ائتمیش اولدو.
سعودی عربیستانی‌نین سؤزقونوسو سیلاح و تجهیزاتی یمن ساواشیندا ایستیفاده ائدجگی قورخوسو سببیله موضوع آلمانیادا اوزون مدت‌دیر موذاکیره ائدیلیر.
فدرال حکومت برلین‌ین "بیرگه اوره‌تیلن سیلاح و تجهیزاتین یمن ساواشیندا ایستیفاده ائدیلممه‌سی اوچون تلاش گؤسترجگینی" وورغولاسا دا، موخالیفت‌دکی یاشیل‌لار پارتیسی، آلمانیا و آوروپادا اوره‌تیلن سیلاح‌لارین هله ده یمن‌دکی ساواشدا ایستیفاده اولونما احتیمالینا دقت چکیر.
